**ARHITEKTUURIVÕISTLUS „ERAMU 2008-2012“**

STATUUT

Eesti Arhitektide Liit koostöös Kultuurkapitaliga kuulutab välja arhitektuurivõistluse „ERAMU 2008-2012“, võttes tähelepanu alla sel ajavahemikul valminud eramud.

**1. Korraldajad:**1.1. Kultuurkapital annab välja rahalise preemia.  
1.2. Arhitektide liit saadab üleskutse oma liikmetele, korraldab võistlusega seotud organiseerimisküsimused ning määrab oma esindajateks žüriisse kaks arhitekti.  
1.3. Sisearhitektide liit määrab žüriisse ühe oma esindaja.

1.4. Lisaks kuuluvad žüriisse võistluse põhjal valmiva näituse kuraator ja üks välisliige.

**2. Preemia:**2.1. Preemiafondi suurus on **4000 eurot**.   
2.2. Preemiad makstakse välja Kultuurkapitali kaudu.

2.3. Nominentidest koostatakse kataloog.

**3. Tingimused:**3.1. Esitatav objekt on eramu.  
3.2. Valminud aastatel 2008-2012.  
3.3. Esitatud objektide vastavuse üle konkursi tingimustele otsustab žürii.

**4. Hindamise põhikriteeriumid:**4.1. Kunstiline tase ja sobivus keskkonda.  
4.2. Innovatiivsed ja eesmärgipärased lahendused.  
4.3. Teostus.

**5. Osavõtt:**  
5.1. Võistlus on avalik.  
5.2. Saata objekti nimetus, asukoht, valmimisaeg, autorid,  põhiplaani joonis, vähemalt üks pilt objekti fassaadist, tagaküljest ja interjöörist jpg või pdf formaadis kas infokandjal Arhitektide Liidu büroosse (Lai 31, Tallinn) või mailiaadressil [ingridk@arhliit.ee](mailto:ingridk@arhliit.ee)

**6. Tähtaeg:**Tööde esitamise tähtaeg on **22.aprill 2013 kell 16.00.**

Võitja kuulutatakse välja **26.septembril 2013 Arhitektuurimuuseumis.**